stanford-oval/wikipedia huggingface dataset:
Hannah Kearney

| Mitalit | Mitalit | Mitalit |  |
| --- | --- | --- | --- |
|  Hannah Kearney vuonna 2015 |  Hannah Kearney vuonna 2015 |  Hannah Kearney vuonna 2015 |  |
Maa:   Yhdysvallat
Naisten freestyle
|  Olympialaiset  |  Olympialaiset  |  Olympialaiset  |  |
|  Kultaa | Vancouver 2010 | kumparelasku |  |
|  Pronssia | Sotši 2014 | kumparelasku |  |
| MM-kilpailut  | MM-kilpailut  | MM-kilpailut  |  |
|  Kultaa | Ruka 2005 | kumparelasku |  |
|  Kultaa | Voss 2013 | kumparelasku |  |
|  Kultaa | Kreischberg 2015 | parikumparelasku |  |
|  Hopeaa | Deer Valley 2011 | kumparelasku |  |
|  Hopeaa | Kreischberg 2015 | kumparelasku |  |
|  Pronssia | Inawashiro 2009 | parikumparelasku |  |
|  Pronssia | Deer Valley 2011 | parikumparelasku |  |
|  Pronssia | Voss 2013 | parikumparelasku |  |
Hannah Kearney (s. 26. helmikuuta 1986) on yhdysvaltalainen freestylehiihtäjä, joka kilpailee kumparelaskussa.
Arvokilpailuista Kearney on voittanut olympiakultaa ja -pronssia sekä kahdeksan MM-mitalia. Ensimmäisissä olympiakisoissaan Torinossa 2006 hän oli kumparelaskussa 22:s. Toisissa olympiakisoissaan Vancouverissa 2010 Kearney voitti kultamitalin Cypress Mountainilla lasketussa kisassa. Kolmansissa olympiakisoissaan Sotšissa 2014 hän saavutti pronssia. MM-kisoissa Kearney on saavuttanut kultaa kumparelaskussa Rukalla 2005 ja Vossissa 2013 sekä parikumparelaskussa Kreischbergissä 2015, hopeaa kumparelaskussa Deer Valleyssa 2011 ja Kreischbergissä 2015 sekä pronssia parikumparelaskussa Inawashirossa 2009, Deer Valleyssa 2011 ja Vossissa 2013.
Maailmancupissa Kearney kilpaili ensimmäisen kerran tammikuussa 2003. Hän on voittanut 46 maailmancupin osakilpailua ja ollut palkintokorokkeella 71 kertaa (13.12.2015 mennessä). Kausilla 2010–2011, 2011–2012, 2013–2014 sekä 2014–2015 hän on voittanut maailmancupin kokonaiskilpailun. Kumparelaskun maailmancupin hän on voittanut kausina 2008–2009, 2010–2011, 2011–2012, 2012–2013, 2013–2014 sekä 2014–2015.
Aiheesta muualla

Kuvia tai muita tiedostoja aiheesta Hannah Kearney Wikimedia Commonsissa
Helena Laukko

| Helena Laukko> Henkilötiedot |
| --- | --- |
Titteli:  Toiminnanjohtaja
Muut tiedot
Järjestö:  Suomen YK-liitto
Edeltäjä:  Rauno Merisaari
Helena Laukko (s. 1957) on suomalainen järjestöjohtaja, joka on toiminut Suomen YK-liiton toiminnanjohtajana vuodesta 2003 lähtien. Ennen nykyistä tehtäväänsä Laukko on toiminut Kansainvälisen solidaarisuussäätiön (Solidaarisuus) toiminnanjohtajana vuosina 1997–2003 sekä Kepa ry:n hallituksen jäsenenä ja Suomalaisten Kehitysyhteistyöjärjestöjen EU-yhdistyksen puheenjohtajana.
Laukko toimii myös Suomen Unesco-toimikunnan jäsenenä sen vuoden 2018 loppuun asti kestävällä kaudella  ja on toiminut Suomen sosialidemokraattisen puolueen edustajana kaudella Kehityspoliittisessa toimikunnassa, jonka tehtäviin kuuluu muun muassa Suomen kehityspolitiikan johdonmukaisuuden edistäminen.
Aiheesta muualla

Helena Laukko Ulkoasiainministeriön Youtube-kanavalla 6.11.2015
Harold C. Schonberg

Harold Charles Schonberg (29. marraskuuta 1915 – 26. heinäkuuta 2003) oli yhdysvaltalainen musiikkikriitikko, musiikkikirjailija ja lehtimies, joka kirjoitti pääasiallisesti The New York Timesille. Hän voitti vuonna 1971 Pulitzer-palkinnon.
Schonberg syntyi New Yorkissa ja valmistui vuonna 1937 Brooklyn Collegesta. Hän täydensi opintojaan New Yorkin yliopistossa. Hän liittyi The New York Timesiin vuonna 1950.
Schonberg tuli tunnetuksi ankarasta kritiikistään Leonard Bernsteinia kohtaan. Hän oli myös shakin harrastaja ja julkaisi aiheesta teoksen Grandmasters of Chess. Hänen muuhun kirjalliseen tuotantoonsa kuuluu mm. merkittävien säveltäjien elämäkertoja sekä kirja suurista pianisteista. Hän kuoli New Yorkissa vuonna 2003.
Harold Bride

Harold Bride
Harold Sydney Bride (11. tammikuuta 1890 – 29. huhtikuuta 1956) oli RMS Titanicin nuorempi sähköttäjä. Bride oli toiminut mm. Lusitanian sähköttäjänä ennen Titanicille menemistään. Ennen onnettomuutta Bride ja Jack Phillips lähettivät eteenpäin matkustajien henkilökohtaisia viestejä ja vastaanottivat jäävuorivaroituksia muilta laivoilta. Onnettomuuspäivänä Bride oli mennyt aikaisin nukkumaan vapauttaakseen myöhemmin Phillipsin keskiyöllä. Törmäyksen jälkeen Bride havahtui ja kysyi Phillipsiltä, mitä tapahtui, johon Phillips vastasi, että he törmäsivät johonkin. Kapteeni Edward J. Smith määräsi kaksikon välittömästi lähettämään hätäkutsuja saatuaan tietää laivan uppoavan. Juuri Bride ehdotti Phillipsille uuden SOS-viestin lähettämistä. Bride ja Phillips lähettivät hätäkutsuja, kunnes Smith saapui sanoen heidän täyttäneen velvollisuutensa ja päästi heidät menemään. Sekä Bride että Phillips onnistuivat hyppäämään ympärikääntyneen pelastuslautta B:n päälle juuri ennen uppoamista, mutta Phillips paleltui kuoliaaksi ennen kuin he pelastuivat. Bride palellutti molemmat jalkansa, mutta hän toipui päästyään RMS Carpathialle. Bride myöhemmin antoi medialle lausunnon hätäviestittelystä ja mitä tapahtui ennen ja jälkeen onnettomuuden.
Myöhemmin Bride kihlautui Lucy Downien kanssa vuonna 1920. Tätä ennen Bride toimi sähköttäjänä ensimmäisessä maailmansodassa höyrylaiva Mona’s Islella ja muutti Glasgow'hun vaimonsa kanssa. Bride kuoli keuhkosyöpään vuonna 1956.
Hankalampi (Rautalampi)

| Hankalampi |
| --- | --- |
Valtiot:  Suomi
Maakunnat:  Pohjois-Savo
Kunnat:  Rautalampi
Koordinaatit:  62°34′33″N, 26°43′52″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  oja Hankaveteen 
Järvinumero:  14.712.1.040
Mittaustietoja
Pinnankorkeus:  99,2 m  
Pituus:  410 m  
Leveys:  160 m  
Rantaviiva:  1 km  
Pinta-ala:  3,83 ha  
Suurin syvyys:  9,5 m  
Saaria:  ei saaria 
 fiHankalampi 
Hankalampi  on Pohjois-Savossa Rautalammilla  Hanhitaipaleen lähellä sijaitseva lampi.
Maantietoa

Lampi on 410 metriä pitkä, 160 metriä leveä, ja sen pinta-ala on 3,8 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,0 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Hankaveden alueeseen (14.712) se kuuluu. Lammen vedenpinnan korkeus on 99,2 metriä mpy.
Vesa-Matti Loiri tulkitsee Oskar Merikannon lauluja

| Vesa-Matti Loiri tulkitsee Oskar Merikannon lauluja Vesa-Matti Loiri |
| --- | --- | --- |

Studioalbumin tiedot
 Julkaistu: 1981
 Formaatti: LP-levy (GDL 2035)   CD-levy (8573-88060-2)
 Tyylilaji: iskelmä, jazz, folk
 Kesto: 42.52
 Levy-yhtiö: Levytuottajat 
 Levymerkki: Gold Disc
Listasijoitukset
  Suomi: 14. (elokuu 1981) 
Vesa-Matti Loirin muut julkaisut
| Eino Leino 2 1980 | Vesa-Matti Loiri tulkitsee Oskar Merikannon lauluja 1981 | Täällä Pohjantähden alla 1983 |
Vesa-Matti Loiri tulkitsee Oskar Merikannon lauluja on suomalaisnäyttelijä-muusikko Vesa-Matti Loirin yhdeksäs studioalbumi vuodelta 1981. Albumi julkaistiin Gold Disc -levymerkillä LP-levynä. Vuonna 2002 Warner Music Finland julkaisi albumin CD-levynä.
Albumi sisältää Oskar Merikannon säveltämiä lauluja, joita Loiri tulkitsee Esko Linnavallin sovituksina.
Kappaleet

Kaikki kappaleet säveltänyt Oskar Merikanto ja sovittanut Esko Linnavalli
Kappaleet > A-puoli

Laula, tyttö! – 4.21 (san. J. H. Erkko)
Soi vienosti murheeni soitto – 2.45 (san. Heikki Ansa)
Annina – 3.19 (san. Daniel Fallström)
Vallinkorvan laulu – 4.55 (san. Ernest Ivar Roini)
Viulu-Sampan laulu – 1.41 (san. Larin-Kyösti)
Oi, muistatko vielä sen virren – 4.36 (san. Eino Leino)
Kappaleet > B-puoli

Itkevä huilu – 4.01 (san. Larin-Kyösti)
Kullanmurunen – 2.24 (san. J. H. Erkko)
Kansanlaulu (Miss’ soutaen tuulessa) – 3.14 (san. Victor Sund / J. Snellman)
Reppurin laulu – 4.46 (san. Larin-Kyösti)
Kylän tiellä – 3.48 (san. Petofi, suom. J. Snellman)
Lastentaru takkavalkealla – 3.02 (san. Karl Aspelund, suom. Ilta Koskimies)
Kokoonpano > Muusikot

Vesa-Matti Loiri – laulu
Kokoonpano > Muusikot > Jorma Ylösen jousiryhmä

Jorma Ylönen – jouset, konserttimestari ja viulusoolot
Heikki Hämäläinen
Marjukka Kankkunen
Mikko Pesonen
Seppo Rantasuo
Juhani Tiainen
Pekka Helasvuo
Heikki Vehmanen
Kari Lindstedt
Mauri Pietikäinen
Jaakko Raulamo
Sirpa Lannes-Tukiainen
Veli-Pekka Bister
Jussi Pesonen
Petri Kaskela
Seppo Tukiainen
Hannu Koistinen
Kokoonpano > Muusikot > Muut muusikot

Markku Johansson – trumpetti ja flyygelitorvi
Juhani Aaltonen – huilut ja saksofonit
Juha Björninen – kitarat
Heikki Laurila – kitarat
Heikki Virtanen – bassokitara
Pekka Pohjola – bassokitara (11)
Esko Rosnell – rummut
Tapani Ikonen – rummut
Roope Koistinen – rummut, lyömäsoittimet (11)
Markku Hannola – lyömäsoittimet
Kokoonpano > Tuotanto

Levytuottajat – tuotanto
Timo Lotsari – ulkoasu
Dan Tigerstedt – äänitys
Harold Clarke

| Mitalit> Maa:   Yhdistynyt kuningaskunta.Miesten uimahypyt. Olympialaiset  | Mitalit> Maa:   Yhdistynyt kuningaskunta.Miesten uimahypyt. Olympialaiset  | Mitalit> Maa:   Yhdistynyt kuningaskunta.Miesten uimahypyt. Olympialaiset  | Maa:   Yhdistynyt kuningaskunta> Miesten uimahypyt. |
| --- | --- | --- | --- |
|  Pronssia | Pariisi 1924 | suorat kerroshypyt |  |
Harold Clarke (1888 – 11. maaliskuuta 1969 Christchurch) oli brittiläinen uimahyppääjä ja olympiamitalisti.
Clarke edusti Isoa-Britanniaa kolmissa kesäolympialaisissa. Lontoon kesäolympialaisissa 1908 hän kilpaili 3 metrin ponnahduslaudassa sijoittuen kahdeksanneksi. Antwerpenin kesäolympialaisissa 1920 Clarke sijoittui yhdeksänneksi suorissa kerroshypyissä. Pariisin kesäolympialaisissa 1924 hän saavutti pronssia suorissa kerroshypyissä jättäen neljänneksi yhdysvaltalaisen Ben Thrashin. Kyseinen pronssi jäi Clarken uran ainoaksi olympiamitaliksi.
Haplochromis

| Haplochromis |
| --- | --- |
 Haplochromis thereuterion
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Cichliformes
Heimo::  Kirjoahvenet Cichlidae
Suku::  Haplochromis  Hilgendorf, 1888
Katso myös
   Haplochromis Wikispeciesissä   Haplochromis Commonsissa 
Infobox OKNimi-testi OK: 
Haplochromis on kirjoahventen (Cichlidae) heimoon kuuluva kalasuku. Sukuun kuuluu 229 lajia. Monia suvun lajeja pidetään akvaariossa.
Monet Haplochromis-suvun lajit ovat äärimmäisen uhanalaisia ja vaarassa kuolla sukupuuttoon. Syynä on muun muassa liikakalastus.
Helena Luoma

Helena Luoma (o.s. Ingelius; 20. joulukuuta 1853 Turku – 10. tammikuuta 1924 Sippola) oli suomalainen kuurojen opettaja ja kuurojen koulun perustaja.
Luoman vanhemmat olivat lääninrovasti Oskar Ferdinand Ingelius ja Helena Josefina Bäckman. Hänen puolisonsa oli vuodesta 1891 kuuromykkäinkoulun johtaja Ernesti Luoma. Heillä oli yksi tytär. Hän kävi Turussa Heurlinin koulun 1871 ja Läroanstalt för fruntimmer 1873–1875 ja Taideyhdistyksen Turun piirustuskoulun 1870–1871. Vuonna 1884 hän oli tutustumassa Ruotsissa ja Tanskassa kuurojenkouluihin, kuten Manillan kouluun.
Luoma opetti Heurlinin koulussa tuntiopettajana ja valmistavassa koulussa parina lukukautena 1871. Hän perusti 1881 Huittisiin yksityisen kuurojen koulun nimellä Hefata ja johti sitä vuoteen 1891. Sen jälkeen hän toimi 1891–1894 Hauholla opettajana, kunnes siirtyi miehensä kanssa juuri perustettuun Jyväskylän kuuromykkäin kouluun ajaksi 1894–1910. Hän edisti naiskäsiteollisuutta eri paikkakunnilla ja sai palkintoja ja tunnustuksia useissa käsiteollisuusnäyttelyissä.
Helena Luoma kuoli Sippolassa tyttärensä luona ollessaan siellä joulunvietossa.
Julkaisut

Hymn att avsjungas vid öppnandet av sjätte nordiska mötet för abnormsaken 24/7 1912. Helsingfors: kustantaja tuntematon, 1912.
Dövstumskolan i Jakobstad 1863-1913. Jakobstad: Dövstumskolan i Jakobstad, 1913
HMS Acorn (1910)

| HMS Acorn |
| --- | --- |


Aluksen vaiheet
Rakentaja:  John Brown and Company, Clydebank
Kölinlasku:  12. tammikuuta 1910
Laskettu vesille:  1. heinäkuuta 1910
Palveluskäyttöön:  joulukuu 1910
Loppuvaihe:  myyty romutettavaksi 21. marraskuuta 1921
Tekniset tiedot
Uppouma:  780 t
Pituus:  75,13 m (kokonaispituus)
Leveys:  7,7 m
Syväys:  2,7 m
Koneteho:  13 500 shp
Nopeus:  27 solmua
Miehistöä:  72
Aseistus
Aseistus:  2 × BL 4 tuuman Mk VIII -tykkiä yksiputkisina P Mk V -asennuksina 2 × QF 12 naulan 12 cwt laivatykkiä yksiputkisina P Mk I -asennuksina]] 2 × 21" torpedoputkea
HMS Acorn oli Britannian kuninkaallisen laivaston Acorn-luokan hävittäjä.
Valmistus

Alus tilattiin John Brown and Companyltä Clydebankistä, missä köli laskettiin 12. tammikuuta 1910. Alus laskettiin vesille 1. heinäkuuta ja valmistui joulukuussa.
Palvelus

Alus myytiin 21. marraskuuta 1921 romutettavaksi.
Helena Lehečková

| Helena Lehečková> Henkilötiedot |
| --- | --- |
Syntynyt: 6. maaliskuuta 1952 (ikä 72) Praha
Kansalaisuus:  Suomi
Ammatti:  tšekin kielen yliopistonlehtori
Koulutus ja ura
Tutkinnot:  Kaarlen yliopisto (Ph.D.)
Instituutti:  Helsingin yliopisto
Palkinnot:  Suomen Tiedeseuran jäsen (2010–)
Aiheesta muualla
Helena Lehečková Tuhat-tutkimusportaalissa
Helena Lehečková (s. 6. maaliskuuta 1952 Praha) on filosofian tohtori ja Helsingin yliopiston tšekin kielen yliopistonlehtori ja dosentti.
Lehečková on ollut Suomen Tiedeseuran ulkomainen jäsen vuodesta 2010.
Aiheesta muualla

Helena Leheckova (englanniksi) (duke.edu)
Helena Lehečková Oikea oikeinkirjoitus (Kielikello 1/1995)
Google Scholar -haku "Helena Lehečková"
Henning Matzen

Henning Matzen
Henning Matzen (28. joulukuuta 1840 Satrup, Tanska – 18. heinäkuuta 1910 Ronneby, Ruotsi) oli tanskalainen juristi ja poliitikko. Hän opiskeli Kööpenhaminan yliopistossa, josta valmistui lakimieheksi vuonna 1864. Hän tuli saman yliopiston professoriksi vuonna 1870 ja toimi myös yliopiston rehtorina vuosina 1892–1893.
Matzen oli konservatiivista kansanpuoluetta edeltäneen oikeistolaisen Højre-puolueen edustajana Tanskan maakäräjien (tansk. Landsting) jäsen vuosina 1879–1910 ja puheenjohtaja vuosina 1894–1902. Maakäräjät muodosti yhdessä kansankäräjien (tansk. Folketinget) kanssa kaksikamarisen parlamentin. Parlamentti muutettiin vasta Matzenin kuoleman jälkeen vuonna 1953 yksikamariseksi kansankäräjiksi.
Matzen toimi välitystuomioistuimen puheenjohtajana ensimmäisessä pysyvän välitystuomioistuimen käsiteltäväksi tuodussa riidassa vuonna 1902. Tapaus oli Meksikon ja Yhdysvaltojen välillä kiistaa aiheuttanut niin kutsuttu Pious Fund -tapaus.
Hariprasad Chaurasia

Hariprasad Chaurasia esiintymässä Bhubaneswarissa vuonna 2015.
Hariprasad Chaurasia (s. 1. heinäkuuta 1938 Allahabad) on intialainen bansurihuilun soittaja ja säveltäjä. Hän on saanut uransa aikana useita palkintoja, kuten Padma Bhushanin (1992) ja Padma Vibhushanin (2000). Hän on säveltänyt hindinkielisiin elokuviin musiikkia yhdessä Shivkumar Sharman kanssa yhteisnimellä Shiv-Hari.
Chaurasia ei syntynyt muusikkosukuun. Hänen isänsä oli painija, ja hän itse opiskeli isänsä toivomusten mukaisesti painia sekä pikakirjoitusta. Hän kuitenkin otti perheeltään salaamiaan laulutunteja. Kuultuaan Bholanath Prasannan huilunsoittoa Chaurasia aloitti soitonopiskelun tämän johdolla. Lisäksi häntä opetti surbaharinsoittaja Annapurna Devi. Hän on työskennellyt aktiivisesti musiikin parissa sekä konserteissa että elokuvateollisuudessa.
Yhdessä Shivkumar Sharman ja Brij Bhushan Kabran kanssa levytetty Call of the Valley (1967) valittiin vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään.
Aiheesta muualla

Kuvia tai muita tiedostoja aiheesta Hariprasad Chaurasia Wikimedia Commonsissa
Hariprasad Chaurasia Internet Movie Databasessa. (englanniksi)
Hankalampi (Virrat)

| Hankalampi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°14′03″N, 24°07′18″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pihlajaveden reitin valuma-alue (35.48)
Laskuoja:  oja Parannesjärveen 
Järvinumero:  35.481.1.026
Mittaustietoja
Pinnankorkeus:  138 m  
Rantaviiva:  1,494 km  
Pinta-ala:  6,667 ha  
Saaria:  1 
 fiHankalampi 
Hankalampi  on Pirkanmaalla Virroilla Koivujärvenkylän lähellä sijaitseva lampi.
Maantietoa

Lammen pinta-ala on 6,7 hehtaaria, se on 500 metriä pitkä ja 250 metriä leveä. Lammella on kartan mukaan yksi saari. Lammen rantaviivan pituus on 1,5 kilometriä, ja sen rannat ovat metsämaata. Hankalammelle on rakennettu viisi vapaa-ajan kiinteistöä, joille johtaa tiet koillisesta. Lammen itäpuolella on Hankamäki, joka nousee 40 metriä lammen pinnan yläpuolelle.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Uurasjärven alueeseen (35.481) se kuuluu. Lammen vedenpinnan korkeus on 138 metriä mpy.
Haplochromis ampullarostratus

| Haplochromis ampullarostratus> Uhanalaisuusluokitus |
| --- | --- |
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Luukalat Osteichthyes
Alaluokka::  Viuhkaeväiset Actinopterygii
Lahko::  Cichliformes
Heimo::  Kirjoahvenet Cichlidae
Suku::  Haplochromis
Laji::  ampullarostratus
Kaksiosainen nimi
 Haplochromis ampullarostratus  Schraml, 2004 
Katso myös
   Haplochromis ampullarostratus Wikispeciesissä  
Infobox OKNimi-testi OKIUCN-testi OK: 
Haplochromis ampullarostratus on kirjoahventen (Cichlidae) heimoon kuuluva makean veden kalalaji. Lajilla on pieni taloudellinen merkitys. Sen tieteellinen lajinimi ampullarostratus tulee latinan kielestä ja viittaa lajin pullon muotoiseen kuonoon.
Haplochromis ampullarostratus -lajin koiras voi kasvaa korkeintaan 7,2 senttimetrin mittaiseksi ja naaras korkeintaan 6,8 senttimetrin mittaiseksi. Sillä on selkäevässään 15 piikkiruotoa sekä 9–10 pehmeää ruotoa ja peräevässä kolme piikkiruotoa ja 9–10 pehmeää ruotoa. Haplochromis ampullarostratus -lajia tavataan endeemisenä eli kotoperäisenä Ugandasta. Kansainvälinen luonnonsuojeluliitto IUCN on luokitellut sen vaarantuneeksi lajiksi.
Henning von Holtzendorff

Henning von Holtzendorff (1917).
Henning von Holtzendorff (9. tammikuuta 1853 Berliini – 9. kesäkuuta 1919) oli saksalainen amiraali, joka toimi ensimmäisen maailmansodan aikana Saksan merivoimien pääesikunnan päällikkönä 1915–1918.
Holtzendorff yleni 1904 kontra-amiraaliksi, 1907 vara-amiraaliksi ja 1910 amiraaliksi. Vuosina 1909–1913 hän komensi Saksan avomerilaivastoa. Holtzendorff pakotettiin eläkkeelle, koska hän vastusti meriministeri Alfred von Tirpitzin suunnitelmia laivaston nopeasta laajentamisesta ja kilpailusta brittien laivasto-ohjelman kanssa. Hänet kuitenkin kutsuttiin takaisin palvelukseen syyskuussa 1915 ja nimitettiin merivoimien pääesikunnan johtoon. Holtzendorff oli nyt kääntynyt kannattamaan Tirpitzin ajamaa rajoittamatonta sukellusvenesotaa, ja hän kirjoitti 22. joulukuuta 1916 merkittävän muistion, jossa ilmoitti, että tällä keinolla Englanti voitaisiin pakottaa ulos sodasta viidessä kuukaudessa. Viime kädessä Holtzendorffin muistio vakuutti marsalkka Hindenburgin, kenraali Ludendorffin ja keisari Vilhelm II:n rajoittamattoman sukellusvenesodan kannattavuudesta. Se käynnistettiin runsaan kuukauden kuluttua.
Rajoittamaton sukellusvenesota johti huhtikuussa 1917 Tirpitzin ja Holtzendorffin odotusten mukaisesti Yhdysvaltain sodanjulistukseen Saksalle, mutta se ei odotetusti pakottanut Englantia seinää vasten. Sen seurauksena Holtzendorffin asema kävi vaikeammaksi, ja kun hän oli joutunut erimielisyyksiin ylimmän sodanjohdon kanssa, hänet lopulta erotettiin elokuussa 1918 ja korvattiin amiraali Reinhard Scheerillä. Hän sai eronsa yhteydessä suuramiraalin arvon.
Haplochromis flavipinnis

| Haplochromis flavipinnis |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Labroidei
Heimo::  Kirjoahvenet Cichlidae
Suku::  Haplochromis
Laji::  flavipinnis
Kaksiosainen nimi
 Haplochromis flavipinnis  (Boulenger, 1906) 
Katso myös
   Haplochromis flavipinnis Wikispeciesissä   Haplochromis flavipinnis Commonsissa 
Infobox OKNimi-testi OKIUCN-testi OK: 
Haplochromis flavipinnis on kirjoahventen (Cichlidae) heimoon kuuluva harvinainen kalalaji. Laji on kotoperäinen Viktoriajärvessä, missä sitä on havaittu Tansaniassa ja Ugandassa. Kansainvälinen luonnonsuojeluliitto IUCN luokittelee lajin äärimmäisen uhanalaiseksi.
Haplochromis flavipinnis voi kasvaa 15 cm pitkäksi.
Lajin uhanalaisuuteen vaikuttaa risteytyminen muiden lajien kanssa – veden samentumisen takia kalojen on vaikeampi tunnistaa kutupartnerin lajia ulkonäön perusteella. Myös niilinahven on syrjäyttänyt tätäkin kotoperäistä lajia. Kalastus vaikuttaa kantaan jonkun verran, vaikka tämä laji on lähinnä sivusaalista.
Harold Mabern

Mabern vuonna 2012.
Harold Mabern (20. maaliskuuta 1936 Memphis, Tennessee – 19. syyskuuta 2019) oli yhdysvaltalainen hard bopia soittava pianisti. Hän soitti 1950-luvun loppupuolella Chicagossa MJT + 3:n kanssa ennen muuttoaan New Yorkiin vuonna 1959. Mabern on tehnyt yhteistyötä muiden muassa Freddie Hubbardin, J. J. Johnsonin, Miles Davisin, Freddie Hubbardin ja Sarah Vaughanin kanssa. Hän on myös itse johtanut useita albumeja.
Haim Bar-Lev

| Haim Bar-Lev> Haim Brotzlewsky |
| --- | --- |
 Haim Bar-Lev
Henkilötiedot
Syntynyt: 16. marraskuuta 1924 Wien, Itävalta
Kuollut: 7. toukokuuta 1994 Israel
Ammatti:  sotilas ja poliitikko
Sotilashenkilö
Palvelusmaa(t):   Israel
Taistelut ja sodat:  Israelin itsenäisyyssota Suezin kriisi Kuuden päivän sota Jom kippur -sota
Sotilasarvo:  Kenraali
Haim Bar-Lev (hepr. ‏חיים בר-לב‎, Ḥayim Bar-Lev; 16. marraskuuta 1924 – 7. toukokuuta 1994) oli Israelin esikuntapäällikkö ja sittemmin Työväenpuoluetta edustanut poliitikko.